text:
Ajuda:Far los primièrs passes sus Wikipèdia
Somari
- 1 Principis e objectius de Wikipèdia
- 2 Venir un contributor
- 2.1 Contributor anonim o enregistrat
- 2.2 Foncionament de l'interfàcia
- 2.3 Escriure un article novèl ?
- 2.4 Modificar un article ?
- 2.5 Far de ligams entre articles ?
- 3 Astúcias e saber-far
- 4 Participar a las paginas Meta
- 5 Vejatz tanben
Principis e objectius de Wikipèdia[modificar | modificar la font]
Wikipèdia es una enciclopèdia gratuita, del contengut liure de dreches. Participar a la Wikipèdia es fòrça aisit e dobèrt a totes.
Èsser contributor, aquò significa mantuna causa :
- adoptar una actitud respectuosa dels autres contributors,
- encapar que Wikipèdia es liura d'utilizacion e respectuosa del Drech (copyright, licences...),
- participar lo mai positivament possible, en creant d'articles neutres e de qualitat,
- acceptar que los seus ajusts personals sián liurament modificats per d'autres contributors.
La libertat activa porgida per Wikipèdia es una pròva de fisança. Coma l'objectiu de Wikipèdia es tanben de federar la seuna comunitat, mai que mai los contributors, es important de plan comprene ço qu'es èsser un contributor e cossí contribuir a la Wikipèdia.
Venir un contributor[modificar | modificar la font]
Un contributor es una persona que modifica un article. Lo terme « modificar » significa tan escriure un article inexistent coma modificar una entrada enciclopèdica quina que siá. Se pòt modificar una pagina sens èsser enregistrat, mas l'istoric menciona tanben aquelas intervencions « anonimas » en i jonhent l'ip pontuala. Totes aquels termes (« article », « pagina », « istoric »...) an de senses plan precises sus Wikipèdia : son explicats dins la seguida d'aquel document.
Contributor anonim o enregistrat[modificar | modificar la font]
Tota persona desirant participar a la Wikipèdia o pòt far, sens s'inscriure ni balhar cap d'informacion personala. Çaquelà, es possible de s'enregistrar sus Wikipèdia, es a dire de s'inscriure d'un biais permanent. Parlam de contributor « anonim » per un contributor non enregistrat. Un utilizaire anonim a pas mens de possibilitats de modificacion dels articles qu'un utilizaire enregistrat, e invèrsament. La diferéncia entre utilizaires anonims e enregistrats es abans tot tecnica.
L'interès de s'enregistrar sus Wikipèdia ven de las causidas d'utilizacion qu'aquò balha : un còp enregistrat, podretz definir una signatura personala, aver una pagina personala d'utilizaire, seguir pus aisidament los articles e las vòstras contribucions... Podretz a mai participar a las votacions e presas de decisions, çò que tot contributor regular pòt e deuriá far. Perfin, dins las discussions, un utilizaire enregistrat pòt signar aisidament, es alara mai aisidament identificable per los autres contributors, çò que participa a la seuna integracion e ajuda los escambis.
Aquela guida es destinada als dos tipes d'utilizaires, a bèl talh ; siatz çaquela encoratjats de vos enregistrar, a la lutz de las explicacions precedentas.
Foncionament de l'interfàcia[modificar | modificar la font]
Wikipèdia ensaja d'ofrir una interfàcia simpla per que la participacion efectiva siá la mai practica e la mai rapida possibla. Las paginas d'articles enciclopedics se reconeisson a lor fons de color blanca e a una adreça del tipe oc.wikipedia.org/wiki/Títol_de_l'article. Cada dintrada enciclopedica es en fach compausada de mantuna pagina. Per exemple per l'article Japon :
- article : l'article enciclopedic pròpriament dich (pagina per defaut)
- discussion : una pagina de discussion associada a l'article
- modificar : una pagina per modificar l'article
- istoric : una pagina de seguit de las intervencions sus l'article
- renomenar : una pagina per desplaçar l'article en lo renomenant
- seguir/daissar de seguir : una pagina per ajustar/levar l'article de sa lista de seguit
Aquesta ajuda presentarà las quatre primièras paginas, car las doas darrièras son reservadas als utilizaires enregistrats. Per ne saber mai, consultatz l'ajuda actuala de Wikipèdia.
Pagina article[modificar | modificar la font]
- Exemple : http://oc.wikipedia.org/wiki/Japon
- Es l'article enciclopedic pròpriament dich, resultat visible del trabalh comunautari. Aquesta pagina es somesa als diferents principis de Wikipèdia : deuriá èsser neutra de punt de vista, la pus lisibla possible, deu comportar qualques ligams vèrs d'autres articles...
- Aquesta pagina se deu pas signar !
Pagina discussion[modificar | modificar la font]
- Es una pagina especiala, que se reconeis per son fons de color jauna, e lo prefixe Discutir: dins l'adreça internet. Pòt — e deu — s'utilizar per discutir entre contributors sus l'article enciclopedic, que siá per balhar una suggestion, exprimir un desacòrdi o encara pausar una question...
- Las intervencions sus aquestas paginas de discussions se pòdon signar (vejatz cossí signar sas intervencions) ; en fach, es apreciat per la comunautat que los intervenents signen lors intervencions, per la clartat dels debats, e aqueste, que sián « anonims » o enregistrats. S'enregistar coma utilizaire permet d'aver una signatura predefinida.
- Las intervencions son separadas las unas de las autras pel mejan d'una indentacion. Vejatz Ajuda:indentacion.
Pagina modificar[modificar | modificar la font]
- Aquesta pagina es tanben una pagina especiala : permet de modificar lo contengut de l'article enciclopedic. Es la pagina mai importanta de conéisser quand se vòl contribuir : son foncionament es explicat dins la seccion Modificar un article. De legir abans tot ensag de modificacion !
Pagina istoric[modificar | modificar la font]
- Aquesta pagina es encara una pagina especiala : permet de visualizar totas las modificacions portadas a l'article enciclopedic, dempuèi sa creacion, dins l'òrdre cronologic descendent. Cada modificacion se caracteriza per una data, un contributor (enregistrat, es son pseudonim qu'apareis; anonim, es son ip activa al moment de la modificacion) e un signe qu'indica se la modificacion èra menora (m) o ordinària.
- De saber utilizar l'istoric es tant important coma de saber editar una pagina : l'utilizacion de la pagina d'istoric es explicada a la seccion Utilizar l'istoric.
Escriure un article novèl ?[modificar | modificar la font]
Escriure un article novèl sus Wikipèdia, es en fach modificar un article void, crear sa primièra version. Mas es tanben se pausar qualques questions abans de començar d'escriure :
- ai quicòm de pertinent d'aportar sus l'article que vòli crear/modificar ?
- se l'article existís ja, quins son los punts de melhorar, e cossí m'i prendrai ?
- se l'article existís ja, ai agachat sa pagina de discussion abans tota modificacion ?
- se l'article existís ja, ai consultat son istoric per ne saber mai ?
- ...
Es important de se precipitar pas per modificar un article, sustot s'es per far una modificacion motivada per un desacòrdi amb çò qu’es dich. Tot contributor es benvengut sus Wikipèdia, que siá començant, expèrt, o simple passionat. Çaquelà, nombroses son los contributors que se planhon que de modificacions sián fachas a la lèsta e apesantisson inutilament los articles, e mai los rendon inexactes o non neutres. Se pòt tanben soslinhar que cèrts articles son « sensibles » de per lo subjècte que tractan : las intervencions devon alara se far amb prudéncia, reflexion e, eventualament, aprèp un dialòg prealable. Mas, dins la granda majoritat dels cases, tot se passa sens incidents !
Escriure un article de qualitat enciclopedica es pas un prètzfach aisit quand es efectuat en solitari ; las causas se complican encara un pauc mai quand aqueste trabalh es comunautari, coma es lo cas sus Wikipèdia. Mas de saber profitar de las qualitats dels autres contributors permet d'arribar a d'articles de qualitat, çò qu’es la tòca de tèrme long que l'ensemble dels contributors de Wikipèdia s'es fixada.
Per èsser un contributor eficaç e apreciat, se pòt desgatjar qualques conselhs:
- èsser respectuós dels autres contributors de Wikipèdia ;
- mestrejar plan l'interfàcia de Wikipèdia per evitar las errors ;
- se precipitar pas per modificar un article ;
- privilegiar la discussion en cas de dobte.
I a plan segur d'autres punts importants, mas, per començar, aquestes quatre punts son essencials. Anam dins aquesta guida sustot desvolopar lo segond : mestrejar plan l'interfàcia de Wikipèdia.
Modificar un article ?[modificar | modificar la font]
Coma explicat çai abans, la modificacion d'un article es l'accion principala d'un contributor. La pagina modificar es plan simpla : es un formulari ont la font de l'article se pòt cambiar dirèctament.
La font de l'article es lo tèxt formatat que donarà l'article coma serà visible e legit pels visitors. Aquesta font es un tèxt un pauc diferent del tèxt de l'article, que compòrta qualques 'amiras wiki; botan en fòrma l'article :
- fan los títols, sostítols...
- metre de mots en evidéncia e en exèrg (en gras e en italica sus un navegador grafic)
- crear de ligams entre los articles
- ajustar de tablèus, d'imatges, de listas
- ...
Per facilitar lo trabalh dels contributors, Wikipèdia utiliza una sintaxi simpla (apelada « sintaxi wiki ») que remplaça las balisas HTML classicas. Es doncas pas necessari de conéisser que qué siá en desvolopament web per participar a Wikipèdia.
Vejatz : Ajuda:Sintaxi wikipèdia
Modificar[modificar | modificar la font]
Per modificar un article, sufís de clicar sul ligam modificar dins los onglets superiors. Se pòt tanben modificar una seccion de l'article unicament (es a dire una partida entre dos títols o sostítols) : sufís de clicar sul ligam [ modificar ] correspondent a la partida causida.
Quinas son las diferentas partidas usualas de la « wiki-font » d'un article ? Sus l'article Japon, se tròba successivament :
- de ligams interwiki : [[af:Japan]] [[ar:يابان]] [[bs:Japan]]...
- permeton de crear de ligams amb los Wikipèdias estrangièrs
- de ligams per las categorias : [[Categoria:Japon]] [[Categoria:País d'Asia]] [[Categoria:Illa japonesa]]
- permeton de classar l'article dins de categorias tematicas
- lo tèxt formatat de l'article
- d'apèls a de modèls : {{Article de qualitat}}, {{Japon e cultura japonesa}}
- permeton d'inclure de messatges predefinits dins l'article
Los espleches[modificar | modificar la font]
Pel moment, sol lo tèxt formatat nos interèssa (los ligams interwiki, las categorias e los modèls seràn vists dins una autra guida). Se pòt picar de tèxt dirèctament, sens cap de balisas : lo resultat serà un article unifòrmz, d'un sol tenent, que serà pas de bon legir. Cal doncas :
- sautar de linhas per crear de partidas, e lor donar de títols
- utilizar la sintaxi wiki per melhorar lo rendut global de son tèxt
Per aquò far, se pòt eventualament metre a profièch las barras d'espleches integradas a l'interfàcia de Wikipèdia.
Al dessús del formulari, se tròba una primièra barra d'espleches, que correspond a la sintaxi wiki. Sufís de seleccionar lo o los mots de metre en forma, e de clicar sul boton correspondent a l'accion desirada. Per anar mai lèu, es bon d'aprendre los rudiments de la sintaxi wiki de còr. Per ne saber mai, consultatz la seccion Sintaxi wiki.
Una segonda barra se tròba en dejós del formulari : permet d'inserir de caractèrs especials (las majusculas accentuadas e las verguetas francesas en particular), en clicant dessús.
Un còp las modificacions fachas dins lo formulari, s'agís de validar. Mas abans de validar, cal verificar !
Verificar puèi validar[modificar | modificar la font]
Aquò consistís en doas causas :
- far una previsualizacion...
- e se relegir !
La relectura, indispensabla per de modificacions non menoras, es facilitada per una previsualizacion de l'article. La previsualizacion permet de veire l'article tal coma apareisserà aprèp validacion, sens çaquelà lo validar efectivament. Se vòstra modificacion es un pauc importanta, prenètz lo temps de clicar sus Previsualizar ! Aquò vos evitarà d'aver de repassar de temps per rectificar las qualques fautas de picatge o de presentacion que s'introduson inevitablament dins lo tèxt picat...
La pagina de previsualizacion conten lo resultat del tèxt formatat, e en dejós, lo formulari de modificacion. Se tot es perfièch, podètz validar en clicant sus Salvagardar, en dejós del formulari. Una salvagarda ajusta automaticament una linha novèla dins l'istoric de l'article.
De notar : se recomanda d'entresenhar lo camp Resumit abans de salvagardar. I podètz escriure una pichona descripcion de vòstra intervencion, per exemple : Ortografia s'avètz corregit de fautas, Ajusts sus la geografia s'avètz completat la partida geografia d'un article... En resumissent vòstras intervencions, facilitaretz la lectura de l'istoric e lo trabalh dels autres contributors, e mai lo vòstre.
Demorar actiu ![modificar | modificar la font]
De modificar un article, es plan ; de seguir son evolucion, es melhor. Coma utilizaire enregistrat, podètz picar lo carrèu Seguir aquel article abans de lo salvagardar. Podètz tanben, en legissent la pagina article, picar sus l'onglat Seguir, per la meteissa resulta. Aquò a per efièch de plaçar l'article dins vostre lista de seguit : tota intervencion sus l'article sera indicada dins una pagina esspeciala personala — vejatz Wikipèdia:Lista de seguit.
Tanben, pensatz de participar a las discussions, o de demandar d'ajuda tre que lo besonh s'en fa sentir, de pausar de questions sus la pagina de discussion... Auretz segurament una responsa mai o mens rapida !
Far de ligams entre articles ?[modificar | modificar la font]
Un punt essencial de Wikipèdia es la mesa a profièch dels ligams internet. Un ligam permet de navigar d'una pagina a una autra ; dins la Wikipèdia occitana, se destria doas menas de ligams :
- los ligams « intèrnes » : pontan vèrs un article de l'enciclopèdia occitana
- los ligams « extèrnes » : pontan vèrs una pagina exteriora a l'enciclopèdia occitana
Los ligams se crèan dins la pagina d'edicion d'un article, amb la sintaxi wiki.
Ligams intèrnes[modificar | modificar la font]
Un ligam intèrne es enrodat de parentèsis carradas doblas: [[aquò es un ligam]] donarà dins l'article : aquò es un ligam. Per defaut, l'intitulat del ligam correspond tanben a la cibla del ligam (O podètz verificar en clicant sus aqueste autre exemple).
Aquò es de còps practic, mas pas totjorn. Un ligam intèrne pòt doncas aver un intitulat visible diferent de lo de sa cibla : [[Acuèlh|ligam vèrs l'acuèlh]] donarà dins l'article : ligam vèrs l'acuèlh. Aqueste ligam ponta vèrs la pagina Acuèlh jos l'intitulat « ligam vèrs l'acuèlh. »
Per far un ligam vèrs un article de Wikipèdia, sufís d'indicar son nom per cibla. [[Japon]] donarà : Japon, que ponta efectivament vèrs l'article existent sus Japon. La primièra letra pòt èsser en minuscula o en majuscula, aquò a pas d'importància ; çaquelà, cal far atencion a las majusculas dins lo demai del ligam : se los intitulats guèrra freja e Guèrra freja pontan vèrs lo meteis article, Guèrra freja e Guèrra Freja designan eles dos articles diferents !
Los ligams intèrnes son fòrça importants ! Permeton de ligar l'article a d'autras paginas de Wikipèdia, del biais que lo lector pòt navigar dins l'enciclopèdia coma o fariá sus un autre site internet quin que siá. Se cap de ligam intèrne es pas present dins un article, se parla d'article sul camin d'enlòc. Un dels objectius dels contributors es de reduire a zèro lo nombre d'aquestas paginas. Un trionf de Wikipèdia es d'ofrir aquesta experiéncia del « viatge dins lo saber », principalament gràcias als ligams intèrnes.
Vejatz: Ajuda:Ligams intèrnes
Ligams extèrnes[modificar | modificar la font]
Un ligam extèrne es enrodat de parentèsis carradas simplas : [http://oc.wikipedia.org Wikipèdia OC] balharà dins l'article : Wikipèdia OC. Notatz, suls navegadors grafics, l'icòna en forma de flècha aprèp lo ligam : indica automaticament al lector qu'en clicant sul ligam, va sortir de Wikipèdia. Los ligams intèrnes a l'enciclopèdia an pas aquesta marca distintiva.
Se tròba d'en primièr la cibla del ligam (aicí, http://oc.wikipedia.org) puèi, eventualament, un títol (aicí, Wikipèdia OC). Lo títol es facultatiu : en l'abséncia de títol explicit, es un numèro qu'apareisserà coma intitulat. Se mantun ligam extèrne sens intitulat coexistís dins un article, los numèros se seguiràn per òrdre creissent (1, 2... n).
Astúcias e saber-far[modificar | modificar la font]
Sintaxi wiki[modificar | modificar la font]
La sintaxi wiki sus Wikipèdia es un sistèma de balisatge simple per metre en forma los articles, e quitament tota pagina modificabla. Quitament se la barra d'esplech principala permet d'evitar de picar aquesta sintaxi, es practic de la conéisser. D'una part, es sovent pus rapid de picar dins lo fil de son escritura las qualques siglas correntas, d'autra part, la sintaxi es fòrça larga e tot es evidentament pas disponible dins la barra d'esplech.
Per ne saber mai sus la sintaxi wiki, en particular las balisas de títols (== ... ==, === ... ===, ==== ... ====), l'insisténcia e la mesa en exerga ('''...''' e ''...''), consultatz l'ajuda sus la sintaxi wiki.
Utilizar l'istoric[modificar | modificar la font]
L'istoric es un esplech que permet de prendre coneissença de las diferentas versions d'un article. Tota modificacion es enregistrada, e una dintrada dins l'istoric i fa referéncia. La foncion principala de l'istoric es de listar aquestas modificacions ; mas se pòt tanben l'utilizar per comparar de versions o visualizar de versions ancianas.
Per comparar doas versions d'un article, sufís de seleccionar las doas versions volgudas e de clicar sus Comparar las versions seleccionadas. Una pagina temporària s'aficha, amb un resumit de las diferéncias entre las versions de l'article. Las modificacions apareissent en roge, dins la colomna d'esquèrra per los retiraments e dins la colomna de drecha pels ajustes. Aquò permet de prendre coneissença rapidament de las modificacions aportadas per un contributor.
De notar, dos ligams particulars sus l'esquèrra de cada dintrada de l'istoric : (actu) e (darr). Lo primièr permet de comparar la version causida amb la version actuala ; lo segond permet de comparar la version causida amb la version immediatament anteriora.
Per simplament visualizar una version anteriora a la version actuala, sufís de clicar sus la data de la version causida.
Ligams intèrnes[modificar | modificar la font]
Plural[modificar | modificar la font]
- Per far un ligam vèrs un mot singular escrich al plural, se s'i prèsta, es possible d'utilizar l'astúcia seguenta : [[arbre]]s donarà arbres, ligam intitulat arbres e pontant vèrs l'article Arbre.
Acorchi de creacion[modificar | modificar la font]
- En utilizant lo simbòl | (pipe en anglés), podètz evitar d'escriure dos còps la meteissa causa pels ligams intèrnes amb prefixes.
- Exemple : [[Wikipèdia:Acuèlh]] balharà normalament Wikipèdia:Acuèlh. Se volètz recuperar simplament Acuèlh sens escriure [[Wikipèdia:Acuèlh|Acuèlh]], escrivètz mai simplament : [[Wikipèdia:Acuèlh|]].
- Vejatz : Ajuda:Ligams intèrnes
Cossí signar[modificar | modificar la font]
- Un utilizaire anonim signarà s'o desira en escrivent simplament son pseudonim o son nom. Un utilizaire enregistrat pòt evitar de reescriure son nom en utilizant los acorchis de la sintaxi wikipèdia. Dins Special:Preferéncias, es possible de definir una signatura per las discussions ; en escrivent ~~~ dins una pagina d'edicion, la signatura serà integrada. Quatre ~ permetent de signar amb la data e l'ora.
- Atencion : se signa pas un article - l'istoric es alà per aquò, mas solament sas contribucions dins las discussions.
Participar a las paginas Meta[modificar | modificar la font]
Que son las paginas Meta ? Meta es un mot clau que designa sus Wikipèdia tot çò qu’es de la competéncia de la metainformacion sus l'enciclopèdia. Aquò va de las paginas de discussions a las paginas d'ajuda del projècte, en passant per las presas de decisions... En brèu, « participar a las paginas Meta » significa èsser un contributor e un pauc mai : s'investir dins lo foncionament intèrne de l'Enciclopèdia liura. Se Wikipèdia vos plai, e que vos agradariá de ne saber mai sul foncionament del projècte, de vos implicar un pauc mai dins la vida de l'enciclopèdia, consultatz las divèrsas seccions de la partida Comunautat !


c: text/html

text:
Dissabte embromat e tamb quauques precipitacions. Dimenge tarde: nheuades.
Vents moderadi de compausant suroest tamb quauques bohades fòrtes en zònes nautes.
Temperatures doces entara epòca (4°C/11°C en hons de val). (-4°C/1°C en còta 2.000).
Eth dimenge contunharam damb nivolositat abondiua. Precipitacions moderades, puntuauments intenses. Còta de nhèu enes 1300 m pendent era maitiada; en tot descéner pendent eth maitin cap as 900 m e a totes es còtes dera Val pendent era tarde. Acumulacions que poderien superar es 30 cm en còtes nautes.
Pera tarde, vents fòrti de compausant noroest tamb quauques bohades fòrça fòrtes.
Temperatures en descenuda (2°/8° en hons de val). (-7°/-3° en còta 2.000).
Eth deluns serà embromat encara que se dauriràn quauqui clari a mesura qu'auance era jornada. Nheuades en totes es còtes, moderades pendent era maitiada e fòrça fèbles pendent eth dia.
Temperatura similar ara jornada anteriora (1°/8° en hons de val). (-6/-1 en còta 2.000).
Atenti a pròplèus bulletins a on actualizaram era prediccion entara nheuada de deman dimenge.

robotstxt: allowed

filter: keep


text:
EPUB
Lo format EPUB (acronim en anglés d'Electronic PUBlication - «publicacion electronica») es un estandard dobèrt de libre electronic. Los fichièrs d'aquel tipe an l'estenduda .epub e permeton de conténer tèxt e imatges en un format que s'adapta als ecrans dels lectors (en permetent tanben cambiar la letra, la mesura, èca.) per'mor de ne facilitar la siá lectura. Aiçò ne fa la lectura mai comòda, e semblabla a la d'un libre corrent per çò qu'es d'autras formats coma lo .pdf.
Lo format EPUB servís a la distribucion e l'escambi d'archius. Fonciona tot representant, amb una estructura adaptable, contengut pròpri d'una web tala que còdi HTML5, CSS, SVG e imatges raster agropadas en un sol fichièr.[1]
Istòria[modificar | modificar la font]
Aquel format es promogut pel International Digital Publishing Forum (IDPF) coma successor de l'anterior estandard «Open eBook». L'EPUB venguèt l'estandard oficial del IDPF en setembre de 2007.[2]
Referéncias[modificar | modificar la font]
- ↑ « EPUB3.0-overview », IDPF, 11 d'octòbre de 2011 (consultat en 29 de setembre de 2012)
- ↑ « EPUB », IDPF, 15 de març de 2012 (consultat en 29 de setembre de 2012)


text:
VENT E FUEC
M’estransini totjorn quora ausissi la violéncia dau mistrau … M’a fougut fòrça temps per comprene lo perqué d’aqueste sentiment difús d’ància. Capitèri un jorn de m’avisar qu’èra estrechament ligat au fuec. Lo cabanon que teniá ma familha a costat de Marselha èra en plena pineda. Associèri donc lei brefoniás descadenadas dau mistralàs a sei consequéncias immancablas : lei fuecs botats a bèl esprèssi per lei calucs piromans de l’encontrada que nos tenián totei en alèrta. Que lo fuec, per la foliá deis òmes, es una donada incontornabla en tèrras mediterranèas : li sèrve d’exutòri a una personalitat desequilibrada, a gerir rancuras e venjanças de vesinatge ò de societats de caça, en fòra, a passat temps, a ganhar de pasquiers sus la seuva e la garriga.
Joina donc, lo bruch dau vent me metiá dins un estat d’inquietud subta. Me fasiá levar de nuech per anar agachar per lo fenestron dei privats se lo cèu rogejava pas, signe probable d’incendi, encara mai dangierós de nuech se nos faliá escapar. La mendra odor de fuec me teniá sus mei gardas tant que sa sorsa èra pas localizada : grasilhada dau vesin (of ! pas de dangier !) ò fum mai aluenchat dificilament identificable dins l’instant e donc generador d’angoissa.
Coneguèri, cada estiu, lo balet sempitèrne deis avions jaunes e pançaruts que cargavan dins mar ò dins mar de Bèrra, segon la violéncia dau vent. Coneguèri lei brancas derrabadas e lo pin tombant sus la linha electrica, tirant de belugas amenaçairas. Coneguèri la necessitat de quitar lo cabanon dins l’urgéncia, que lo fuec galaupejava dins lo valon darrier la còla. Coneguèri lo cabanon sauvat de justesa per l’espandiment de retardants per un Canadair : ne demòra sus lei rocàs d’etèrnas traças rojas. E totjorn ambe lo bruch dau vent que vos ensordissiá, vos forçava de cridar per posquer èstre ausit, apondent una jaça de violéncia a l’eveniment.
Òc, per ieu, bruch dau vent e fuec son indissociables : me ne demòra un sentiment de desaise, foguèsse sens rason objectiva, e una sensibilitat aguda dau nas a tota odor de cremat.


text:
Lo clarin qu'ei un petit instrument d'espiula dobla tipic deus Pirenèus gascons, enqüèra jogat au sègle passat en la partida centrau e orientau (Bigòrra, Quate Vaths, Comenge). Que s'assembla fòrça a la txanbela soletana, en realitat, txanbela e clarin que son practicament lo medish instrument. Qu'ei mes petit que las dolçainas navarresa e aragonesa, enqüèra que la tessitura deu clarin n'ei pas diferenta de la de la dolçaina.
Lo clarin qu'èra extint com instrument, mès los esfòrç deus etnomusicològs e deus fabricants qu'an permetut de l'arreviscolar en bèth copiar los specimèns conservats en musèus o trobats aciu o acerà. Lo prumèr qui s'i interessè, ce'm sembla, qu'estó Marcel Gastellu-Etchegorry, hilh deu çanrèr Jean-Baptiste, alias Jan deu Sabalòt, escrivan biarnés d'origina basca e d'expression gascona e qui lo vòste servidor e venera particularament.
Qu'ei mauaisit de parlar deu clarin gascon shens referí's au "pihet" de la gaita de boto aragonesa tanben anomenat "el/o clarín". Que sembla lo clarin gascon que sia en realitat ua adaptacion shens "sac" deu "clarin" de la gaita de boto, com la bombarda bretona ac ei per arrepòrt au biniou kozh.
Aqueth clarin de la fòto ací-haut qu'estó fabricat per Pierre Rouch (Herran, 31). Dens la video qui segueish, que vedem au Pierre a tocar la gaita de boto acompanhat per Robert Matta au clarin (fabricat peu Pierre).
E dens la video qui segueish, Pierre e Robert que jògan deu clarin en duo.


text:
Patagònia
Patagònia es una region geografica qu'engloba los parçans situats pus al sud d'America del Sud. Es situada en Argentina e Chile, compren los Andes a l'oèst e al sud, e de replanats e bassas planas a l'èst. Lo nom de Patagònia ven del mot patagón[1] utilizat per Fernão de Magalhães per descriure las gents nativas que lo mond de son expedicion considerava gaireben coma de gigants. Se pensa uèi que los patagòns èran los tehuelches amb una talha de 1.80 m comparat als 1.55 m de talha mejana dels espanhòls d'aquel temps.[2]
Lo parçan argentin de Patagònia inclutz las províncias de Neuquén, Río Negro, de Chubut e de Santa Cruz, tant coma la porcion èst de l'archipèla de la Tèrra del Fuòc e la part pus al sud de la província de Buenos Aires: Patagones. La region politicoeconomica patagona inclutz la província de La Pampa.[3]
La part chilena de Patagònia compren las províncias e regions de Valdivia, Llanquihue, Aysén e Magallanes, i comprés lo costat oèst de la Tèrra del Fuòc e lo Cap Hòrn, e la província de Palena dins la region de Los Lagos.
Galariá[modificar | modificar la font]
Glacièr Perito Moreno
Lac Desèrt, amb al fons lo famós pic Chaltén, mai conegut jol nom de Mont Fitz Roy
Lac Nahuel Huapi, pròche Bariloche, Argentina.
Referéncias[modificar | modificar la font]
- ↑ Antonio Pigafetta, Relazione del primo viaggio intorno al mondo, 1524: Il capitano generale nominò questi popoli Patagoni. Lo mot original èra probablament dins lo portugués mairal de Magalhães (patagão) o dins l'espanhòl dels seus òmes (patagón). Foguèt interpretat pus tard "grand pè" mas l'etimologia fa referéncia a un personatge dins una novèla de la literatura espanhòla de la debuta del sègle XVI.
- ↑ (es) Jorge Fondebrider, Versiones de la Patagonia, Buenos Aires, Argentina, 1st edition, , 29 p. (ISBN 950-04-2498-3), « chapter 1 (Ámbitos y voces) »
- ↑ Población y Economía (es)


text:
En 2051 Clemença serà a la mòda .Que sia per anar al trabalh o en viatge...:
Viatge d'afar: trench, cenchat naut sus la talha, doble botonatge, poliester e poliamide . Camisa , carvata amovible, grandas ponhadas de coton. . Pantalon drèch sarrat sus pompils, jos lo velatge, talha bassa, , passsants , coton mesclat . Pòrta un sac Bowling . Per anar al burèu: mantel a "cabirons", plècs dabant, pòchas, dos quicha-botons, en lana mesclada. Rauba , còl bola, , margas tres quarts, en drap de lana. Basses "collants" Dim per fòrça. Tanben vesta , còl redond , margas longas, , plis curvelats, dabant edins l'esquina , en simili cuèr. Blosa o faudal, , margas del tres quarts bofantas e elasticas , encòlura redonda e botonada , en coton. Per las que gausan. Se vei clarament que l'ensem del velatges daissa veire, subretot dins l'escurina d'un burèu, la poncha redonda d'una popa , o la naissença del plèc pelvian , mas caduna podrà causir l'es…


text:
787
Cronologia mensuala:
Gen - Feb - Mar - Abr - Mai - Junh
Julh - Ago - Set - Oct - Nov - Dec
Cronologias tematicas:
Literatura - Musica - Sciéncia - Espòrt
Aquesta pagina concernís l'an 787 del calendièr gregorian.
Eveniments[modificar | modificar la font]
Occitània[modificar | modificar la font]
França[modificar | modificar la font]
Euròpa[modificar | modificar la font]
Empèri Bizantin[modificar | modificar la font]
Lo concili de l'annada precedenta, desplaçada de Constantinòble a Nicèa, acomencèt tornarmai en setembre. S'acabèt lo 26 d'octòbre per la restauracion dau culte deis imatges. Aquela decision foguèt aculhida d'un biais favorable per la populacion e aqueu succès decidiguèt Irèna de dirigir l'Empèri sensa l'emperaire vertadier Constatin VI. Pasmens, aquò favorizèt la federacion deis oposicions a l'entorn de l'emperaire, especialament aquela deis iconoclastas.
Wessex[modificar | modificar la font]
Confirmant l'intrada de Wessex dins la zòna d'influéncia de Mèrcia, lo rèi Beorhtric (786-802) deguèt esposar una filha d'Offa de Mèrcia (757-796) e participar a un sinòdi organizat per lo rèi de Mèrcia.
Mond[modificar | modificar la font]
Arts[modificar | modificar la font]
Sciéncias e tecnicas[modificar | modificar la font]
Economia[modificar | modificar la font]
Naissenças[modificar | modificar la font]
Decèsses[modificar | modificar la font]


text:
1533
Aquesta pagina concernís l'an 1533 del calendièr gregorian.
EvenimentsModificar
OccitàniaModificar
FrançaModificar
EuròpaModificar
AfricaModificar
EtiopiaModificar
Perseguida de la guèrra còntra lei fòrças dau Sultanat d'Adel dirigida per lo cap musulman Ahmad ibn Ibrahim. Après sei desfachas de 1527-1528 (ocupacion dei regions de Bale e de Hadya), lo negus Dawit II (1508-1540) perdiguèt lo contraròtle de Lasta e d'Amara. Lei glèisas de la region foguèt cremadas e lei populacions convertidas per fòrça a l'islam.
ArtsModificar
Sciéncias e tecnicasModificar
MatematicasModificar
En trigonometria, publicacion de la premiera taula de sinus per lo matematician alemand Petrus Apianus (1495-1552).


text:
Ent. Bla.Ca.La. 1 – U.E. Bossòst 5
Classificacion mès fàcil de çò que mos demoràuem entà arténher
era finau dera Copa der Amitié. Ath long des 90 menutes fòrça superioritat
aranesa tant tecnicament coma fisicament. As 3 menutes artenhíem a mercar quan
Ignasi remataue de cap un lançament de cornèr. Eth domini aranés auec eth sòn
premi en un shut ras des de dehòra der àrea d’Ignasi que susprenie ath portèr
francés. Portàuem 20 menutes e ja dominàuem per 0-2. Abantes deth descans anàuem
a deishar sentenciat eth partit damb 2 gols mès : eth prumèr de Kike dempús
d’una bona jogada d’Àlex e eth dusau, en un centre-shut, de Chapo que susprenie
ath portèr Brune. Damb
eth resultat de 0-4 s’arribaue ath descans.
Ena dusaua mietat siguec mès desluida; eth Bla.Ca.La. no acceptèc
ben era superioritat aranesa e es sues entrades e maneres de jogar sigueren
molt pòc esportiues. Er arbitre non sabec punir damb bèra expulsion era sua
agresivitat. Mos mercàuem eth solet gol encaishat en ua fauta shutada des deth
miei deth camp, en ua mala gessuda deth nòste portèr Marcos, çò que permitie
ath delantèr rematar tot solet a porta ueda. Er equip
aranés responec damb un polit gol de Javi que tot solet dauant deth portèr
mercaue damb un shut ras a tocar deth garròt. Ère eth 1-5 resultat ath finau
deth partit.
Ath finau, objectiu complit e
billet entara finau deth dissabte dia 22 de mai en St. Gaudens contra er equip
deth SaliesMane 4 guanhador der auta eliminatòria.
Eth plòplèu partit jogam partit deth campionat de liga en
Bossòst eth dissabte 9 de mai tàs 20:00 ores contra Ent. Boulogne.
Ent. Bla.Ca.La. : Brune,
Beffente, Duran, Beze, Angla, Fitte, Lacaze, Moniz, Mascaras, Laabidi, Perisse.
Remplaçants : Jerome, Bosc, Fidalgo.
Tarjetes auriòles : Angla,
Fitte, Lacaze, Jerome.
Trainer : Salles Patrick.
U.E. Bossòst: Marcos, Salva, Chapo, Felipe, Héctor, Peiró,
Luis, Ignasi, Àlex, Kike e Paba. Remplaçants: Camilo, Miquel, Javi.
Tarjetes auriòles : Héctor,
Camilo.
Trainer: Xavi.
Gols : 0-1 Ignasi (3’), 0-2 Ignasi (20’), 0-3 Kike (40’), 0-4 Chapo (44’), 1-4 Mascaras (65’), 1-5 Javi (75’).
Arbitre: Migotto Michel.
Liniers:
Foumen William, Boitel Eric.


text:
Jerico
Jerico (en arab: Rīḥa o Arīḥā ; en ebrieu: Yerīḥo ; en grèc: Iepιxώ) es una vila de Cisjordania, situada sus la riba oèst del Jordan. Son nom ven de la raíç semitica /wrḥ/ « luna » e indica que la vila foguèt un dels primièrs centres de cult de las divinitats lunaras. Jerico foguèt mencionat pel primièr còp dins lo Deuteronòni. Es considerada coma vila mai anciana (pasmens se lo tèrme es uèi discutat) abitada dins lo mond e los arqueològs escavèron de rèstes de mai de 20 establiments successius, e que lo primièr s'intallèt fa 9 000 ans AbC. La cutat a uèi una populacion de gaireben 27 000 abitants.
Jerico foguèt descricha dins la Torà coma la « vila dels palmièrs »[1], o d'abondantas fonts d'aiga tibesa et d'aiga freja sordan e permeton la cultura de citrons, d'iranges, de bananas, de plantas oleaginosas, de melons, de figas et de raisims. La cultura de la cana de sucre i es presenta a partit del sègle X[2]. Jerico es la vila lmai bassa del mond amb une altitud pròche de -240 m.
Somari
Istòria[modificar | modificar la font]
Neolitic[modificar | modificar la font]
L’occupacion del site remontariá al millenni X AbC, a un periòde ont lo nivèl de la mar Mòrta èra possiblement fòrça mai nauta que ièu. Jerio es a vegada considerada coma una mai anciana ciutat del mond, pasmens se lo tèrme de « vila », al sens d’una aglomeracion importanta presentant une diversitat economica e sociala, se pòt certadièrament emplegar qu'a partir del réellement qu’à partir du millenni IV AbC. per la Mesopotamia, la Siria e l’Iran[3].
Los rèstes mai ancians d'abitacion foguèron trobats près de la font d'en es-Sultan. Se compausan de parets defensius, d'un luòc de cult e d'una torre de 8,5 m datada de 9000 AbC.[4] e considerada coma lo rèste d'edifici public mai ancian del mond[5]
Antiquitat[modificar | modificar la font]
Lo site es destruit a la fin del bronze moejan, benlèu a causa d'un tèrratrem o a cauae dels Egipcians[6]. Pro pichon e paure a l'epòca del bronze recent (1550-1200 AbC.), es pas mai fortifiat. Es abandonat e se torna significativament ocupar sonque fins a la fin del sègle VII AbC. Aquel déclin de la vila est lo resultat de l'establiment de la XVIIIa dinatia en Egipte[7]. Aquela inoccupacion del site al sègle XIII AbC. mòstra per exemple que lo raconte biblic de Josuè e de la conquèsta de Canaan pels Ebrieus es pas istoric[8],[9].
La vila es belèu le centre administratiu d'un districte ligat a Ieod, nom aramèa d'una província de l'empèri pèrsa aquemenida formada a partir de l'ancian reialme de Juda fondat pels exilias de Judèa tornant de Babilònia[10]. Es lo luòc ont Bacquides auriá bastit una de sas fortalesa a causa de la revòlta dels Maccabèus entre -175 e -140 (1 Macc 9:50). Bacquides (En grèc : Bakxίδnς) èra un general grèc amic del rei seleucid de Siria Demetrios Ièr Soter (-162/-150). Regnava dins « lo país al delà del rui » (l'Eufrates). Demetrios I li auriá mandat en -161 una granda armada per conquerir la Judèa. A la seguida de la victòria dels Maccabèas, la vila foguèt administrada pels Asmoneans fins a que los Romans proclaman Eròdes lo Grand coma rei de Judèa en -40 après la victòria de l'armada romana sus Parts.
Edat Mejana[modificar | modificar la font]
Jos dominacion araba, Jerico fe ligada a la província (jund) de Filasṭīn (Palestina), e es son nom aramèu אריחא ('ᵊrīḥā), que foguèt transposat en arab.
Periòde otoman[modificar | modificar la font]
Jerico es la primièra vila dels futurs territòris palestinians autonòms, passats jos l'administracion de l'Autoritat palestiniana lo 13 de mai de 1994 après la signatura dels primièrs Accòrdid d'Oslo, puèi los acòrdis israelopalestinians sus Jerico e Gaza en 1994.
Après une periòde d'un novèla ocupacion israeliana pendent la segonda Intifada, Jerico torna a l'Autoritat palestiniana lo 16 de maç de 2005.
Raconte biblic[modificar | modificar la font]
Jerico es, segon le libre de Josuè, la primièra vila del país de Canaan conquerida per Josuè Josuè e los Ebrius 1493 AbC. Lo libre de Josuè conta la presa de Jerico e cossí, lo seten jorn après l'arribada dels Ebrieus, las muralhas de Jerico s'aclapèron per la volontat de Dieu après laver defilar per sèt còps a l'entorn de la ciutat pendent set jorns, de l'Arca d'alliança etde sèt preires sonant sèt shofars (trompetas). Jerico es rasada integralament. Levat Rahab e son ostal, totes los abitants, femnas, vielhs e enfants, e totes los animals sens excepcion son chaplats. La vila e son butin foguèron maldichs. Josué declara: « Maldich siá debant l'Eternal l'òme que se leverà per tornar bastir aquela vila de Jericho! Ne getarà los fondaments al prètz de son premièr nascut e ne pausarà las pòrtas qu'al prètz de son mai jove filh. » La majoritat dels arqueològs s'acordan sul fach que lo recit de la batalha de Jerico correspond pas a la realitat istorica que lo site èra pas fortificat nimai ocupat a l'epòca supausada dels fachs, al sègle XIII AbC[8].
Dins lo Primièr libre dels Reis, dels sègles mai tard, Ièl de Betèl torna bastir Jerico: « Ne geta los fondaments al prètz d'Abiram, son premièr nascut, e ne pausa las pòrtas al rètz de Segub, son filh mai jove, segon la paraula que l'Eternal aviá dicha per Josuè, filh de Nun.[...] »
Dins lo Nòu Testament, Jèsus Crist gariguèt dos cècs a las pòrtas de Jerico (Matièu, 20). Un còp dins la vila, fa una surprendenta encontra amb Zaquèu (Luc 19).
Es sus la carrièra de Jerusalèm cap a Jerico que Luc situa la "Parabòla del bon samaritan".
Sites arqueologics[modificar | modificar la font]
- La Torre de Jerico.
- Le palais d'Isham.
- La Sinagòga « Shalom Al Yisrael », dels sègle V a VI, amb un sol de mosaïc representant una menorà, un Shofar e une branca de palmièr e una inscripcion en ebrieu ancian: « שלום על ישראל » (patz sus Israèl) dins un cercle de gaireben un mètre de diamètre. L'ensemble del mosaïc cobrís una superfícia de 10 mètres sus 13. Foguèt descobèrta en 1936 pendent d'escavacions de D.C. Baramki de la Direccion de las Antiquitats a l'epòca del Mandat Britanic.
La vila modèrna[modificar | modificar la font]
Embessonatges[modificar | modificar la font]
La vila de Jericho es bessona de[11]
- Iaşi Romania (16 de julhet de 2003
- Santa Bárbara Brasil (15 de genièr de 1998
- Campinas Brasil (28 de novembre de 2001
- Lardal Norvègia (20 de julhet de julhet de 1998
- Ilio Grècia 8 de setembre de 1999
- Pisa Itàlia 28 de setembre de 2000
- San Giovanni Valdarno Itàlia 18 d'octobre de 2003
- Alessandria Itàlia 15 de junh de 2004
La vila de Jericho a de relacions de cooperacion amb[12]:
- Hiroshima Japon 10 d'octobre de 1994
- Aquisgran Alemanha 11 de julhet de 1995
- Durban Sud-Africa 14 de julhet de 1998
- Houston Estats Units 19 d'agost de 1998
- Baden Àustria 13 d'octobre de 1998
- Sheffield Reialme Unit 4 de setembre de 2000
Notas e referéncias[modificar | modificar la font]
- ↑ http://www.interbible.org/interBible/caravane/voyage/2007/voy_070126.html
- ↑ Mohamed Ouerfelli, Le sucre: production, commercialisation et usages dans la Méditerranée médiévale, Volume 71 de The medieval Mediterranean, BRILL, 2008, pp. 36
- ↑ (en) {{Obratge}} : paramètre
titremancant (ISBN 978-2-84675-230-5)
- ↑ Ran Barkai et Roy Liran, « Midsummer Sunset at Neolithic Jericho », Time and Mind, vol.1, n°3, nov.2008, p.273.
- ↑ (en) « World’s first skyscraper sought to intimidate masses », Tel Aviv University News.
- ↑ (en) Thomas A. Holland, « Jericho », dans Eric M. Meyers (dir.
- ↑ (en) Thomas A. Holland et Ehud Netzer, « Jericho », dans David Noel Freedman (dir.
- ↑ 8,0 et 8,1 (en) {{Obratge}} : paramètre
titremancant (ISBN 2-07-042939-3)
- ↑ L'Ancien Testament expliqué à ceux qui n'y comprennent rien ou presque, Jean Louis Ska, Bayard, 2012
- ↑ (en) {{Obratge}} : paramètre
titremancant (ISBN 1-84127-012-1)
- ↑ Twinning Relations
- ↑ Cooperation Relations


text:
dilluns, 30 de maig de 2011
Autbòi comunal
Devon apreciar, los vesins.
niark niark niark.
diumenge, 29 de maig de 2011
Ofèrta d'emplec
Formacion requesida:
- BAFA
- DUT Dietetica e equilibri alimentari
- BEP Petitenfance
- Bac Pro Secretariat - Comptabilitat
- Interès per la lenga e la cultura occitanas o volontat de se formar.
Salari:
- Quin salari ???
dijous, 26 de maig de 2011
Cabòries, Allucinacions, Occitanisme e Conariás
Cars amics occitans,
Ièr i aguèt un càmbiament fòrça important a la Val d'Aran en l'escasença de las eleccions municipalas e del Conselh Generau. Ara lo novèl Sindic es Carles Barrera.
Amb Paco Boya s'acaba la demagogia, la megalomania e lo secessionisme e las malas relacions entre lo Conselh Generau e la Generalitat e las pus marridas relacions entre lo Conselh Generau e lo CAOC.
L'obstruccionisme e la tergiversacion de la Lei de l'Occitan s'es acabat.
Ara comença una novèla etapa de relacions occitano-catalanas de la Generalitat, del CAOC e del Conselh Generau d'Aran amb una tòca mai clara de trabalhar per l'unitat de la lenga e la cultura occitana, que pels catalans fa partida fòrça importanta del nòstre patrimòni cultural e lingüistic.
Tot çò qu'èra arrestat, ara se metrà en marcha, e sonque pòt s'alentir per la crisi o per la manca de sòus, mas lo procès a començat e degun l'arrestarà.
Lo CAOC es fòrça content perqué lo trabalh da 40 ans a estat pas en de badas e ara trabalharà amb mai de mejans oficials.
Coralament,
Enric Garriga Trullols
President CAOC
CAOC - Cercle d'Agermanament Occitano Català
Hotel d'Entitats. Providència, 42
08024 BARCELONA
Telf. 93.284.36.34
www.caoc.cat
dimarts, 24 de maig de 2011
Quand bufa lo vent dau Chnòrd
Es lo primièr roman epistolar que legissi. E non, incultarassa que soi, ai pas legit Les Liaisons Dangereuses ( soi presidenciabla! ) E lo vau crompar sul pic e d'un clic. Lo roman epistolar, aquò m'agrada. M'agrada coma se bastís l'istòria sens un narrator a la con que te ven explicar las causas. Prenguèri un plaser vertadièr a legir aquel libre del títol ridicul.
E aquí : decepcion!
Es la seguida de Quand souffle le vent du nord! A ben non! Mèrda!
Best seller actitud, lo tipe nos faguèt una seguida.
E o sabèm, Back to The Future e Vèrd Paradís ne son las pròvas, los numèros dos son pas tan bons coma los primièrs. Fuck las seguidas. Tu, autor o realizator, que siás a me legir : fagas pas una seguida. Jamai de la vida, never, never, never.
Rai, i a una excepcion Manon des Sources.
QUÉ? Qual plora pas a la fin de Joan de Floreta e de Manon des Sources?
Rai, es la fauta de la musica de
Brèu.
Dins la seguida, pim pam pom, se tòrnan
Dau còp, lo sospièchi d'aver piratat ma bóstia email e mon telefonet.
Enfin, best-seller actitud, las causas s'acaban plan.
A pas ben piratat lo tipe.
dilluns, 23 de maig de 2011
Allucinacion religiosa e estudi sociologic
diumenge, 22 de maig de 2011
Popa que poparàs
Lo diminutiu es nòstre amic.
dissabte, 21 de maig de 2011
Rebat de Cana
Penelope Bagieu tanben.
E tot aquò me fa ben rire! :)
dijous, 19 de maig de 2011
son fòrts aquelei marsilhés!
Ostal d'escambis e de paratge Tolosa - Amazonas from Ben Ro on Vimeo.
Soi MÒRTA DE RIRE.
banda d'inutils!
dimecres, 18 de maig de 2011
Seta? Porto?
dimarts, 17 de maig de 2011
Anar a l'esteticiana
diumenge, 15 de maig de 2011
Dimenjada de Pascas (2) : Quauques imatges de Tarragona
Aprèp aver remirat un brieu lo monument, caminèri sens tòca... en me dire que al cap d'un moment trobariái l'ofici de torisme. Vos disi la fin de l'istòria tre ara: l'ofici de torisme, lo trobèri pas. Pas grèu, lo centre de Tarragona se visita fòrça plan sens mapa toristica :)
Me passegèri per Tarragona amb mon polit Kway irange fluò, lo tòp del tòp del bon gost.
Las cadièras dabans la catedrala e las barrièras sus la plaça de la Comuna èran aquí per una causa que ne vos parlarai lèu...
dissabte, 14 de maig de 2011
Sòrre Vaselina
(Mèfi! Contengut pornografic, agaches pas s'as mens de 18 ans!)
Un film mut pornografic, es pas enòrme aquò ?
E, vòli pas dire è, mas lo Polidòr, e ben, es pas gaire biaissut!
Ne podètz veire un autre e legir un articlòt sus Libe
Volètz pas far lo doblatge en occitan? Seriá mai risolièr que Le Bistro du Coin...
divendres, 13 de maig de 2011
La debuta de l'alcolisme, segonda partida.
M'agradan las suspresas. Tant que me bota pas de caulets de Brussèlas, aquò deuriá anar.
E aquò m'agrada.
Aquò pica, coma lo Perrier o la Còcacòla.
Perfièch.
Lo cap que vira.
Otèl.
Lièch.
Penequet.
dimecres, 11 de maig de 2011
La debuta de l'alcolisme, primièra partida
Danci.
Danci fòrça.
Ai set.
Ai bravament set.
Pas d'aiga.
Pas de còcacòla.
Pas de chuc de frucha.
Pas que de cervesa.
Rai! Beurai de cervesa!
Primièra glopada, mmmm, aquò m'agrada!
La bevi tota.
E gausèri lo convidar.
Mas manquèri de racar pendent la pòlca.
dimarts, 10 de maig de 2011
Francesinha
La francesinha, la mangèri dins çò que foguèt ma cantina ont sopavi cada jorn :
La Francesinha aquò's doas lescas de pan e, al mitan, molonada de causas. Vos ai fach una fòto, podètz devinhar de qué i a dedins o anar legir sus Wikipèdia los ingredients.
"O molho".
.
dilluns, 9 de maig de 2011
Menut del jorn
dimecres, 4 de maig de 2011
Dimenjada de Pascas (1) - Sus las piadas de Miró
E ben, los eiretièrs de Miró an demandat a la Comuna de los destrusir...
Una setmanòta aprèp aquesta fòto, foguèron destrusits :((((
Arrèsti aquí mon romavatge mironian.... qu'ai encara tot plen de causas de vos contar sus ma dimenjada pascala.
Benlèu ne tornarai parlar quand aurai visitat la fondacion Miró a Barcelona :)
E se tu tanben vòs visitar Mont-Roig amb mon super guida, as pas que de lo contactar per aquí ;)


text:
Es socialistes son fòrça satisfèts. Ager assistí ath dinar qu’eth PSC des Comarques de Lhèida aufric a toti aqueri que collaborèren ena campanha electorau. Un emocionat Jordi William
destaquèc eth déuer de tot politic entà servir ath ciutadan e un non mens arregraït Quim Llena
, eth conselhèr deth Pirenèu, convidèc as assistents a elaborar un discors mès contundent e clar, damb ambicion e identitat pròpria. En tot hèr autocritica per uns resultats insatisfactòris, maugrat que Lhèida siguec era demarcacion que parèc mès eth còp, eth conselhèr e prumèr secretari reivindiquèc eth papèr deth socialisme catalan entath progrès des comarques de Lhèida.
Un projècte entà renauir era manèra de hèr politica coe enes sectors progressistes dera societat, que comprenen que s’a acabat era epòca des govèrns autoritaris, jerarquizadi e centralizadi. En Aran, eth pròplèu deputat e representant deth país en Parlament, Paco Boya
, ne comence a dar mòstres clares deuant es formes de vielh regim deth govèrn de Barrera. Es valors dera bona governança (cooperacion, repartiment de responsabilitats, integracion) son era melhor carta de presentacion d’un nau projècte progressista entàs nòstes tèrres.
Like this:
Like Cargament...


text:
Vindrac e Alairac
Vindrac e Alairac[1],[2],[3] ( Vindrac-Alayrac en francés) es una comuna lengadociana en País d'Albi situada dins lo departament de Tarn e la region d'Occitània.
Somari
Geografia[modificar | modificar la font]
Toponimia[modificar | modificar la font]
Per Vindrac, lo diccionari Dauzat e Rostaing prepausa lo nom d'òme gallés *Vindaros, de Vindos, e sufixe -acum. Se tractariá donc de la propietat d'un òme d'aquel nom.
Per Alairac, l'etimologia es la meteissa que la d'Alleyras, Alairac (Auvèrnhe), totis dos en lo Naut Léger, Alairac (Carcassés), Aleyrac, e un vilatjòt de la comuna de Sautairargues, citat en 804 jol nom de villa Alairanicos. L'etimologia es lo nom d'òme latin Alarius o Hilarius ambe'l sufixe -acum[4].
Istòria[modificar | modificar la font]
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Vejatz tanben[modificar | modificar la font]
Personalitats ligadas amb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]
- ↑ Patrici Pojada, Repertòri toponimic de las comunas de la region Miègjorn-Pirenèus, Nouvelles Éditions Loubatières, 2009, ISBN 978-2-86266-573-3
- ↑ Sit Toponimia occitana
- ↑ Top'Òc Diccionari toponimic occitan del Congrès permanent de la lenga occitana.
- ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984.


text:
Lo plaser de perpensar e d'escríver en lenga gascona. Aquiu qu'avetz lo men caièr aubrit.
divendres, 26 de febrer de 2016
Calaix / calaish: ipotèsi etimologica arrevesitada, deu latin "capsus"
de tistèth de vimi entà lo de tireta. Lo pas semantic n'ei pas guaire evident. E mei que mei, lo manlhèu grèc aquiu n'ei pas de bon explicar. Calathos e calathion, que jo sàpii, non son pas etimons productius en romanç. A maudespieit deu mot latin calathus (manlhèu grèc en latin), l'etimon que seré ua excepcion sonque catalana. Per totas aquestas rasons, l'ipotèsi etimologica aquesta non m'agrada pas tròp. Que vse'n prepausi ua dusau, plan diferenta e plan latina.
Qu'existeish en parlar catalan de Sort (Palhars-Sobiran) lo mot calàs. Aqueste mot qui sembla estar ua varianta de calaix (ved. Alcover-Moll), que designa lo lòc on s'i guarda lo blat. Lo ligam semantic qui arreligaré calàs a calathos qu'ei enqüèra mensh evidenta en aqueth cas. Aqueste mot calàs qu'a l'ahur d'un derivat afixat, un supausat cal. Lavetz, que s'agirà mei probablament de cals, deu latin capsus. Lo mot capsus que balhè chas en francés, cas, chas, caus, etc en occitan , caus en gascon. De caus lo mot qu'estó faussament "corregit" en cals; las duas fòrmas, l'originau e la "corregida", que i coexisteishen en lengadocian (cf. Mistral, Alibèrt) . Se non m'engani, lo mot n'ei pas jamei estat atestat en catalan, totun de verificar pr'amor la dita "correccion" que'nse hè pensar a un catalanisme, cf. lo mot "malaut" -deu lat. male habitus- "corregit" en malalt en catalan. En tot cas, de caus, cals, mot plan atestat en occitan, que derivaré lo mot calàs / calaix, atestat en catalan deu sègle 14 enlà. L'atestacion mei anciana qu'ac ei devath la fòrma calays (= "calash").
En gascon, la significacion de "caus" (conservat sonque en Lavedan) qu'ei dobla: "compartiment d'une caisse à grain, coffre".
De manèira generau los descendents deu mot latin capsus qu'an prengudas las significacions qui segueishen en galloromanic (segon Pfister, citat per J. Cerquiglini- Toulet ved aquiu):
I- 1- caisson 2-cage thoracique
II 1- corps de batiment 2- espace dans une grange où l'on entasse le foin ou la paille 3- cabane dans les alpes
III- 1-mâchoire, 2-joue 3- bouche
IV- chas
La significacion I-1 (caishon) que miè tà la de "tireta" de calaix, exactament com en espanhòu, cajón i vira tireta . Cajón vien de caja, deu latin capsa.
La significacion II qu'ei plan la deu mot calàs a Sort.
Dongas qu'ei hòrt mei probable calàs que derive deu latin capsus que non deu grèc calathos. Non sèi pas se lo mot latin capsus s'i ei pogut evoluar de manèira "indigèna" en catalan dinc a caus ipercorregit en cals /cal e afixat dab -às: calàs. N'ei pas impossible, com en occitan qui coneish las duas solucions a partir de capsus: caus e cais. Lo catalan qu'a lo mot queix, aqueste darrèr mot en catalan que sembla correspóner a l'occitan cais, francés chas (de capsus). La e de "queix" qu'ei totun anormau en aqueste mot catalan qui sembla de fèit reconstrusit a partir de queixal (caishau). La fòrma femenina corresponent a "queix "(e au latin capsa) qu'ei mei normau: caixa (oc. caissa, gasc. caisha, fr. caisse, un manlhèu en fr.) . La fòrma calàs que's poderé resultar d'ua ipercorreccion a partir de capsus sia de manèira indigèna en catalan: -> caus ->cals -> calàs sia a partir d'un manlhèu occitan "caus / cals" o gascon "caus", adaptat en ahur de faussa correccion (cf. malaut -> malalt). Calaix que representaré ua evolucion de calàs possiblament influenciada per caix, caixa o un descendent deu latin vulg. capsealis (caixal -> calaix) o que poderé proviéner dirèctament d'aqueth descendent de capsealis ("caixal", d'on vien queixal, gasc. caishau ) per metatèsi. Quant au mot aranés "calaish", qu'ei a l'evidéncia un manlhèu catalan. En tot cas, e en resumit, que jògui lo mot capsus com a etimon de calaix, en plaça deu mot estranh calathos. Alavetz, lo mot catalan calaix que compartiré lo medish etimon que lo deu son equivalent espanhòu cajón.
3 comentaris:
- Vicent Llémena i Jambet ha dit...
-
És molt viva a la ciutat de València, jo l'he sentida dir "calaix"= "calays" pronunciat, i també pronunciat "calaih" amb el so de jota castellana.
Vicent
- 27 de febrer de 2016 a les 18:47
- Octavià Alexandre ha dit...
-
Un dels problemes de la teva proposta és que no explica perquè calàs esdevingué calaix, quan resulta que en català la palatalització és regular en paraules patrimonials como p.ex. queixal < capsale.
Per posar-ho d'una altra manera, ningú diria que peix és un manlleu de l'occità peis, per què és absurd.
- 17 d’agost de 2016 a les 10:03
- Joan de Peiroton ha dit...
-
Car lector, n'èi pas briga comprengut la toa remarca sus peix e peis. Jo tanpòc dic que peix ei un prèst occitan, que tròbi aquò plan absurde, en efèit. Totun, puishque me citas lo mot peix com a exemple, que't cau saber, totun, qu'en lengadocian meridionau lo mot peis que's pronóncia parièr que lo mot peix deu catalan centrau o com peish en gascon, mentre qu'en occità centrau, que's pronóncia peis o pes. E aquí a Perpinhan, lo mot peix que's pronóncia pei. Aquò empacha pas que sia lo medish mot pertot arreu, non? Tot parièr per calàs, calaix en catalan. Qu'ei lo medish mot prononciat dab de petitas variacions foneticas shens qu'aquò sia hòrt significatiu (ved. calàs e calaix en D.C.V.B.). Idem per exemple, per suc, chuc e shuc en gascon o suc e xuc (dial.) en catalan. E compara occitan malaut vs catalan malalt. Male habitus -> malalt. Qu'ei un catalanisme, aquesta anomàlia. Dongas, quant a ua evolucion indigèna caus -> cals ->calàs en catalan, non l'excludirí pas. A mei, l'evolucion capsu- -> cals n'ei pas briga incompatibla dab l'evolucion capsale -> queixal , que las observam parièr en gascon: caus (de capsu) e caishau (de capsale) com en lengadocian: capsu - > caus e cals (dilhèu un catalanisme, aqueste dusau), mentre capsale -> caissal (prononciat caishal = caixal au sud deu domeni). E que podem autanplan imaginar caus -> cals e caixal -> calaix e calàs per influéncia semantica e fonetica de cals. O sia qu'arren d'impossible en aquestas ipotèsis, nada basca !
- 18 d’agost de 2016 a les 6:31


text:
Les Trois-Moutiers
Les Trois-Moutiers es una comuna peitavina, situada dins lo departament de Vinhana e la region de Peitau-Charantas.
Somari
Geografia[modificar | modificar la font]
Al encreuament de tres províncias, la Anjau, la Touraine e lo Peitau, la municipalitat a situat a la encreuament de la rota départementale 347 de Peitieus (86) a Angieus (49) e de la rota départementale 39 de Chinon (37) a Thouars (79).
Au carrefour de trois provinces, l'Anjou, la Touraine et le Poitou, la commune est située au croisement de la route départementale 347 de Poitiers (86) à Angers (49) et de la route départementale 39 de Chinon (37) à Thouars (79).
Comunas vesinas[modificar | modificar la font]
Istòria[modificar | modificar la font]
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]


text:
Convencion sul comèrci internacional de las espècias de fauna e de flòra salvatjas menaçadas d'escantiment
La Convencion sul comèrci internacional d'espècias de fauna e de flòra salvatjas menaçadas d'escantiment (CITES segon la sigla anglosaxona) es un acòrdi intergovèrnamental signat lo 3 de març de 1973 a Washington. Son objècte fondamental es de protegir las espècias animalas e vegetalas menaçadas d'escantiment pels escambis internacionals en contrarotlant lo comèrci. Es coneguda tanben jol nom de « Convencion de Washington ».
Un secretariat permanent installat a Genèva es encargat d'assegurar la seguida de l'aplicacion de la Convencion. En 2004, lo nombre d'aderents a la Convencion de Washington se monta a 166. La Convencion es aplicabla als Estats Units dempuèi lo 14 de genièr de 1974 (1èr país dins l'òrdre cronologic), en França dempuèi l'11 de mai de 1978 e en Belgica dempuèi le 3 d'octobre de 1983.
Lo contraròtle s'aplica tant als animals e vegetals, vivents o mòrts, coma a totas las partidas reconeissablas e tanben als produches derivats (mantèls de forradura per exemple). Tota persona, o tota societat, transportant de plantas o d'animals inscriches dins los annèxes es concernida, quina que siá la tòca de l'operacion (comèrci, present, usatge personal...).
Las espècias inscrichas pòdon far l'objècte d'un transpòrt pas que jol cobèrt de documents prevists per la Convencion (permés d'exportacion, permés d'importacion...), desliurats per las autoritats competentas (per França, es lo Ministèri de l'Ecologia, jol cobèrt scientific del Musèu Nacional d'Istòria Naturala).
Las espècias animalas e vegetalas concernidas per la Convencion son enumeradas dins los tres annèxes :
- Annèxe I : espècias menaçadas d'escantiment (environ 830) pas de comèrci ;
- Annèxe II : espècias vulnerablas (environ 32 500) que son comèrci es pas interdit mas reglamentat ;
- Annèxe III : espècias inscrichas (environ 300) dins lo quadre nacional d'un país.
Al nivèl de l'Union Europèa, un reglament comunautari datant de 1984 assegura la coordinacion e lo renfòrçament de las règlas aplicablas dins lo quadre de l'Union.
Las Conferéncias de la CITES[modificar | modificar la font]
Cada dos o tres ans, una « Conferéncia de las Partidas » reünís totes los Estats membres per examinar las evolucions d'aportar a la Convencion de manièra a melhorar son eficacitat.
La tretzena session de la Conferéncia de las Partidas s'es acabada lo 14 d'octobre de 2004 a Bangkok. Pel primièr còp, la CITES intègra d'arbres e de peisses, çò que permetrà una proteccion melhora d'aquestas espècias contra lor subrexplotacion (per exemple pel peis Napoleon). La CITES estend tanben son accion a la flòra medicinala que sa comercializacion coneis un creis fòrça important.
La catorzena Conferéncia es prevista en 2007 als Païses Basses.
Vejatz tanben[modificar | modificar la font]
- Lista d'espècias menaçadas
- Lista de las Convencions internacionalas relativas a la proteccion de l'animal
Ligams extèrnes[modificar | modificar la font]
- (en) (fr) (es) CITES, sit oficial
- (fr) Tèxt de la Convencion


text:
Fraissiniera
Fraissiniera[1] (Freissinières en francés) es una comuna d'Occitània, en Daufinat dins lo departament dels Auts Aups.
Somari
Geografia[modificar | modificar la font]
La vallée de Freissinières correspond a la conca en vessant de la Biaisse, riu #que pren la siá font al caulet de Freissinière (o caulet de Orcières) e #que se tira en la Durance dintre La Ròca-de-Voga e Sant-Crépin.
De siás n'oèst, se descobrís una plana alluviale d'aperaquí 80 ectaras vorejada al sud per bòsques de mélèzes, de pins e de avets, del temps que lo vessant nòrd presenta pas #qu'una façada àrida e rocosa ; totun al començament del sègle darrièr, la vinha i i aviá conreat fins a Unitat|1200|m {{}}.
Al nivèl del masatge dels Meyries, la vallée s'agrandís sul vessant nòrd #que pòrta una vegetacion pro dense de àlbers, de nogueres e de frênes, d'arbres #qu'an donat lo sieu nom a la vallée. Aquel sector de la vallée, trucat la « Poua », plan expausat al sud, ofrissiá encara dins lo sègle darrièr de las tèrras conreades fins al nivèl dels pâturages, cap al caulet de Anon.
Après lo caseriu dels Ribes, la vallée se rétrécit sens cessa la longitud del cors de la Biaisse, fins al fons de la vallée. Las tèrras cultivables èran escassas, las avalancas de nèu e las éboulements recobrant de pèiras e de graviers los camps e los prés ; los dos pichons caserius dels Viollins e dels Mensals son d'en un autre luòc situats dins las escassas zònas protegidas.
Après aquel pòble, la vallée cessa bruscament al nivèl del parking (1 441 m), la Biaisse descendent en cascade dempuèi lo caseriu de Dormillouse situat a Unitat|1727|m {{}}. Al nivèl d'aquel caseriu, la vallée se subdivise, la Biaisse en remontant lo sieu cors, plen oèst, fins al caulet de Freissinière (2 782 m) del temps que, en venent del sud, lo pichon torrent dels Oules charrie las aigas sortidas dels lacs de Faravel e de Palluel. Tot aquel sector, dominat per las anautitas reünions del pic Félix Neff (3 243 m), del Grand Pinier (3 117 m) e del Pichon Pinier (3 100 m) es uèi incluse dins la zòna centrala del Parc nacional dels Écrins. Fin finala, cal pas desbrembar, al sud del caseriu dels Viollins, la polida montanha de Val-Elevat, dominada pel Cap de Vautisse (3 156 m).
La vallée de Fraissiniera correspond au bassin versant de la Biaisse, rivière qui prend sa source au col de Freissinière (ou col d'Orcières) et qui se jette dans la Durance entre La Roche-de-Rame et Saint-Crépin.
D'est en ouest, on découvre une plaine alluviale d'environ 80 hectares bordée au sud par des forêts de mélèzes, de pins et de sapins, tandis que le versant nord ne présente qu'une façade aride et rocheuse ; néanmoins au début du siècle dernier, la vigne y était cultivée jusqu'à 1 200 m.
Au niveau du hameau des Meyries, la vallée s'élargit sur le versant nord qui porte une végétation assez dense de peupliers, de noyers et de frênes, arbres qui ont donné leur nom à la vallée. Ce secteur de la vallée, appelé la « Poua », bien exposé au sud, offrait encore au siècle dernier des terres cultivées jusqu'au niveau des pâturages, vers le col d'Anon.
Après le hameau des Ribes, la vallée se rétrécit sans cesse le long du cours de la Biaisse, jusqu'au fond de la vallée. Les terres cultivables étaient rares, les avalanches de neige et les éboulements recouvrant de pierres et de graviers les champs et les prés ; les deux petits hameaux des Viollins et des Mensals sont d'ailleurs situés dans les rares zones abritées.
Après ce village, la vallée cesse brusquement au niveau du parking (1 441 m), la Biaisse descendant en cascade depuis le hameau de Dormillouse situé à 1 727 m. Au niveau de ce hameau, la vallée se subdivise, la Biaisse remontant son cours, plein ouest, jusqu'au col de Freissinière (2 782 m) tandis que, venant du sud, le petit torrent des Oules charrie les eaux sorties des lacs de Faravel et de Palluel. Tout ce secteur, dominé par les hauts sommets du pic Félix Neff (3 243 m), du Grand Pinier (3 117 m) et du Petit Pinier (3 100 m) est aujourd'hui incluse dans la zone centrale du Parc national des Écrins. Enfin, il ne faut pas oublier, au sud du hameau des Viollins, la belle montagne de Val-Haute, dominée par la Tête de Vautisse (3 156 m).
Istòria[modificar | modificar la font]
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Vejatz tanben[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Referéncias[modificar | modificar la font]
- ↑ Toponimia Occitana e Senhalizacion bilingüa. Actas del Congrés d'Aush, 2007, publicat pel CROM, mapa a la pagina 73


text:
Accueil / Ariège / Trois Seigneurs /
Panorama depuis le Pic de Pioulou
5/29
- Créée le
- Samedi 22 Juin 2013
- Mots-clés
- 360, Ariege, Cap de la Dosse, Mont Ceint, Mont Fourcat, Mont Rouch, Mont Valier, Panorama, Pech de Therme, Pic de Certascan, Pic de Crede, Pic de Font Blanca, Pic de Girantes, Pic de la Journalade, Pic de Montcalm, Pic de Peyroutet, Pic de Pioulou, Pic de Puntussan, Pic de Saint-Barthelemy, Pic de Serrere, Pic des Trois Seigneurs, Pic du Port de Sullo, Pic du Rulhe, Pic Rouge de Bassies, Pique d'Endron, Pique d'Estats, Pirineos, Pirineus, Pyrenees, Rocher de Batail, Sarrat de la Pelade, Sommet de Menties
- Albums
-
- Visites
- 2548
- Location
- Voir dans OpenStreetMap
- Score
- pas de note
- Notez cette photo
-


text:
‘Tenci’ parle pas aquí de mas perverci’s a l’encontra de… parle nonmàs d’un filme.
Gerontofilia conta la vita d’un jòune òme, lu Lake, que a per p’ita amija la Desiree. Emai los dos semblessen los autres jòunes vilauds dau jorn d’aüei, sembla que quauquas escladuras van per s’ubrir d’enquera un pauc mai. Lu Lake passa sos l’enchantament d’un vielh òme que abita la meijon de retirada ente eu trabalha.
Es un filme dau Bruce Labruce, un realisator « cavareu » per pas dire « underground », dins lu mitan gai e pornografique. Sos prumiers longs metratges fugueten « No Skin off My Ass » (1991), « Super 8 1/2 » (1994) (los ai totjorn pas vuts), puei, « Hustler White » (1996) que conta la vita d’un jornaliste que mena un’enquesta sus lu mitan de Los Angeles ; ‘queu filme fuguet censurat dins un prumier temps per de las scenas ubertament pornograficas e sadò-masòs.
Eu torna apres un autre filme « Skin Flick » (1999), sus ‘na tematica propría a se, puei « The Raspberry Reich » (2004) que tene per un chap d’òbra malgrat las scenas pornograficas ; es l’istòria d’un grope de teroristes que son per far ‘na revolta contre l’eterocentrisme ne’n capturan un filhon a papà.
De se ai maitot vut « L.A. Zombie » (2010) que longtemps ai pres per un film pornò, per la bona rason que i a màs daus actors pornòs° que jugan aquí dedins.
Dins lu darnier filme dau Guiraudie, i a via desjà ‘n’istòria que boirava la jounessa e la vielhessa, e aquí, ‘guí un pauc paur d’aquela encontra per saber que lu Labruce enfaça aisament las scenas seissualas. Mas non, res de frontau, tot es dins ‘na granda minhardessa e es l’istòria d’amor que nos es contada, res mai.
Es filmat mai ‘na granda pudor e los actors tant lu « vielh » òme Peabody ~ Walter Borden, un tipe d’una granda cultura, d’una granda elegança, tant lu goiat, Lake ~ Pier-Gabriel Lajoie, que sa faça es d’una eisprissivitat genta mai un pitit sosrire totjorn aquí, i son grandament dins la resulta. Aquò sens obludar los seconds ròtles, tant la p’ita amija, Desiree~Katie Boland o la maïr, Marie~Marie-Hélène Thibault.
Un bon filme, de veire per far faça aus prejutjats.
Es de nòtar que lu film boira la linga francesa per 25~35 % de bana coma l’anglesa 75~65 %.
_____
° que un daus actors se poriá trobar « occitanisat » a la mesma vitessa que lu Lavillenie lu jorn ente los occitanistes se pensaran « coma tot lu monde » e non pas « ‘n’enja particuliara ». Dise quò-quí perque l’un eisisset a Cognac (16) que le second a Barbezieux (16) e lu jorn que lu Lavillenie sautet tant ‘naut eu se trobet per la graça dau nacionlisme, « occitan ». Me songe que l’autre devriá iò estre maitot perque sabetz per davant coma per darrier, las sautarias son son afar.